2. melléklet

**Budapest Főváros Önkormányzata Közgyűlésének**

**...../2013. (... . ... .) önkormányzati rendelete**

**Budapest főváros díszvilágításáról**

**szóló 67/2012. (IX. 28.) Főv. Kgy. rendelet**

**módosításáról**

Budapest Főváros Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében és a Magyarország helyi önkormányzatairól szóló 2011. évi CLXXXIX. törvény 10. § (2) bekezdésében meghatározott feladatkörében eljárva a következőket rendeli el:

1. **§**

Budapest főváros díszvilágításáról szóló 67/2012. (IX. 28.) Főv. Kgy. rendelet (a továbbiakban:R.) 2. § 7. pontja helyébe az alábbi rendelkezés lép:

*(E rendelet alkalmazásában)*

*…*

*„7. üzemeltető: jogszabály vagy szerződés eltérő rendelkezése hiányában a Fővárosi Önkormányzat megbízásából díszvilágítási berendezések üzemeltetését végző gazdálkodó szervezet.”*

1. **§**

A R. 6. § (1) bekezdése helyébe a következő rendelkezés lép:

*„(1) Az e rendeletben meghatározott, közszolgáltatásként ellátott díszvilágítás üzemeltetője – jogszabály vagy szerződés eltérő rendelkezése hiányában – a Budapesti Dísz- és Közvilágítási Kft.”*

1. **§**

A R. 8. §-a a következő új (5) bekezdéssel egészül ki:

*„(5) Nem kell megkérni az (1) bekezdés szerinti engedélyt az objektum védőburkolattal történő eltakarása esetén a védőburkolat elhelyezése és eltávolítása közötti időtartamra.”*

1. **§**

A R. mellékletének „C) Fővárosi kerületi tulajdonú objektumok” című táblázata helyébe a következő táblázat lép:

*„****C) Fővárosi kerületi tulajdonú objektumok***

|  |  |  |
| --- | --- | --- |
|  |  ***Helyszín*** |  ***Megnevezés*** |
|  *1* |  *I., Batthyány tér* |  *gróf Batthyány Lajos-szobor* |
|  *2* |  *I., Fő utca 32.* |  *Avianói Szent Márk-szobor* |
|  *3* |  *I., Horváth-kert* |  *Frédéric Chopin-szobor* |
|  *4* |  *I., Horváth-kert* |  *Déryné-szobor* |
|  *5* |  *I., Szabó Ilonka utca* |  *Mansfeld Péter-dombormű* |
|  *6* |  *I., Vérmező park* |  *Babits Mihály-szobor* |
|  *7* |  *III. Flórián tér* |  *Flórián fogadalmi szoborcsoport* |
|  *8* |  *III. Petőfi tér* |  *Óbuda Csillaghegyi Országzászló* |
|  *9* |  *V., Március 15. tér* |  *Sri Chinmoy-emléktábla* |
|  *10* |  *VI., Nagymező utca* |  *Szökőkút medencével* |
|  *11* |  *VIII., Rezső tér* |  *Az 1956-os forradalom és szabadságharc áldozatai emléktábla* |
|  *12* |  *XI., Bartók Béla út 27.* |  *Gárdonyi Géza Általános Iskola* |
|  *13* |  *XII., Apor Vilmos tér* |  *Apor Vilmos emlékműve* |
|  *14* |  *XII., Királyhágó utca 1-3.* |  *Díszkút plasztika* |
|  *15* |  *XII., Virányos út-Kútvölgyi út sarok* |  *Sota Rusztaveli-szobor* |
|  *16* |  *XII., János-hegy* |  *Erzsébet-kilátó* |
|  *17* |  *XIII., Béke tér* |  *Őshajó* |
|  *18* |  *XIII., Margitsziget* |  *Centenáriumi emlékmű* |
|  *19* |  *XIII., Béke tér* |  *Városháza* |
|  *20* |  *XIV., Dózsa György út-Dvorzsák sétány* |  *Regnum Marianum-emlékmű*  |
|  *21* |  *XVII., Pesti út 82.* |  *Trianon-emlékmű* |
|  *22* |  *XVIII., Béke tér* |  *1956-os emlékmű* |
|  *23* |  *XVIII., Kossuth Lajos tér* |  *Az 1848-49-es szabadságharc emlékműve* |
|  *24* |  *XVIII., Kossuth Lajos tér* |  *A hét vezér szoborcsoport* |
|  *25* |  *XVIII., Uzsok tér* |  *Örmény-magyar katonai emlékmű* |
|  *26* |  *XIX., Városház tér 18-20.* |  *Városháza* |
|  *27* |  *XIX., Kós Károly tér* |  *Wekerle Sándor-szobor*  |
|  *28* |  *XIX., Kós Károly tér* |  *Kós Károly-kapu* |
|  *29* |  *XIX., Kós Károly tér* |  *Életfa* |
|  *30* |  *XIX., Kós Károly tér 10.* |  *Zrumeczky-kapu* |
|  *31* |  *XXII., Városház tér 11-13.* |  *Polgármesteri Hivatal* |
|  *32* |  *XXII., Nagytétényi út 24-26.* |  *Budafoki Borskanzen* |
|  *33* |  *XXII., Nagytétényi út 275.*  |  *Országzászló* |

„

1. **§**

E rendelet a kihirdetését követő hónap első napján lép hatályba.

|  |  |
| --- | --- |
| Sárádi Kálmánné dr.főjegyző | Tarlós Istvánfőpolgármester |

**INDOKOLÁS**

***Általános indokolás***

A Fővárosi Önkormányzat Szervezeti és Működési Szabályzatáról szóló 55/2010. (XII. 9.) Főv. Kgy. rendelet 1. melléklete tartalmazza a Fővárosi Közgyűlés önként vállalt önkormányzati feladatainak jegyzékét, köztük a főváros díszvilágítását.

A Budapest főváros díszvilágításáról szóló 67/2012. (IX. 28.) Főv. Kgy. rendelet (a továbbiakban: Rendelet) szabályozza a főváros díszvilágítási berendezéseinek üzemeltetési rendjét.

A Rendelet 2012. október 1-jei hatályba lépését követően további szabályozási igény merült fel, melyek a módosítást indokolják.

***Részletes indokolás***

*Az 1-2. §-okhoz*

A tervezet Budapesti Dísz- és Közvilágítási Kft. üzemeltetési jogát pontosítja.

*A 3. §-hoz*

A tervezet az objektumok védőburkolattal történő ellátásának esetére ad felmentést a R. 8. § (1) bekezdésében foglalt eljárás lefolytatása alól.

*A 4. §-hoz*

A tervezet kiegészíti a R. „C” táblázatát a Csillaghegyi Országzászló, valamint a Flórián Fogadalmi Oltár díszvilágításának üzemeltetésével.

*Az 5. §-hoz*

A rendelet hatálybalépéséről rendelkezik.